Stjerneblokkveien (Oslo)

Stjerneblokkveien (1–23, 2–22) er en vei på Grorud (bydel Alna) i Oslo. Den går nordøstover fra Maria Dehlis vei og følger Hovedbanen et stykke før den ender i en snuplass.

Veien fikk navn i 1952 etter de stjerneformede blokkene som ble oppført i 1951- 1953, tegnet av arkitektene Bernt Heiberg og O.M Sandvik. Ideen med et trekantet trappehus og tre utspringende armer ble formet av de svenske arkitektene Sven Backström og Leif Reinius. Flere slike sammenkjedede stjernehus ble oppført i Sverige i årene 1944–1952.

Blokkene tilhører Stjerneblokkveien borettslag, som opprinnelig het «Jernbanens borettslag» og var bygget for NSB-ansatte.

Referanser

Eksterne lenker 
 

Veier i Oslo
Veier i bydel Alna